ddrg/super_eurlex huggingface dataset:
(174)

Tā kā pēc būtības WestLB un BayernLB gadījumus ir iespējams salīdzināt, kā arī iztrūkstot pretējiem pierādījumiem, Komisija pieņem, ka šī likme atbilst atlīdzībai, kāda bankai BayernLB būtu bijusi tirgū jāmaksā arī deviņdesmito gadu vidū par galvojuma garantiju pārņemšanu par labu BayernLB. Pie tam Komisija sākotnēji piekrīt Vācijas viedoklim, ka BayernLB gadījumā pārnestā kapitāla apjoms ir ievērojami mazāks nekā WestLB gadījumā un tāpēc otrais no WestLB lēmumā minētajiem iemesliem šai gadījumā nav spēkā. Lai gan arī BayernLB darījumā galvojuma funkcija nebija terminēta vai saistīta ar kādu konkrētu transakciju, tomēr ierobežojums laikā de facto secināms no apstākļa, ka pēc BAKred atzinuma saņemšanas visa kopējā summa kā garantētais pašu kapitāls varēja tiks izmantota darījumu paplašināšanai. Līdz ar to atsevišķa galvojuma komisijas maksa vairs nebija jāmaksā. Atlīdzība par galvojuma funkciju jau bija iekļauta atlīdzībā par darījumu paplašināšanas funkciju. Līdz ar to vienīgā galvojuma funkcija jau sākotnēji bija ierobežota, kas arī atšķir gadījumu no WestLB lietas. Tāpēc BayernLB gadījumā, atšķirībā no WestLB lietas, Komisija piemaksu uzskata par nepamatotu un ar to, kā atbilstošu atlīdzību par kapitāla galvojuma funkciju, nosaka 0,3 % likmi gadā (pirms nodokļiem), sākot no brīža, kad kapitāls tika iekļauts bilancē – no 1994. gada 31. decembra vai atbilstoši no 1995. gada 31. decembra līdz BAKred atzīšanas brīdim (52). Tātad, vērtējot pēc nodokļu nomaksas un par pamatu ņemot uzņēmuma nodokļa likmi, kas attiecīgajā laika brīdī bija apmēram 50 % (53), tiek iegūta likme 0,15 % gadā. 0,15 % likmi gadā pēc nodokļiem puses izmantoja kā pamatu, arī veicot atbalsta elementu aprēķinu vienošanās protokolam pievienotajā tabulā.
(101)

No 2002. gada līdz IP, no attiecīgajām valstīm veicot attiecīgā ražojuma importu par dempinga cenām, tā apjoms samazinājās par 3 %, bet šāda importa īpatsvars Kopienas tirgū pieauga par apmēram 2,4 procentpunktiem. Aplūkojamā laikposmā vidējās cenas, no attiecīgajām valstīm veicot importu par dempinga cenām, kopumā bija zemākas nekā Kopienas ražošanas nozares cenas. Turklāt IP no attiecīgajām valstīm veiktā importa cenas nebija būtiski zemākas par Kopienas ražošanas nozares cenām. Patiešām kā norādīts 82. apsvērumā, pamatojoties uz vidējo svērto cenu, IP cenu samazinājums bija no mīnus 37 % līdz 13 % atkarībā no valsts un attiecīgā eksportētāja. Tomēr Eurostat dati liecina, ka iepriekšējos gados – pirms IP – cenu ziņā no attiecīgajām valstīm veiktais imports par dempinga cenām bija būtiski zemāks par Kopienas ražošanas nozares cenām.
(7)

Iepriekšminētie pasākumi bija papildu apropriācijas piešķiršana to pasākumu finansēšanai, kuri apstiprināti saistībā ar atbalstu Nr. 313/01 (2), taču saskaņā ar paziņojumā norādīto daļa no šīs summas bija jāizmanto citrusaugu tristēzas vīrusa apkarošanas pasākumu finansēšanai, kuri nav izskatīti saistībā ar atbalsta Nr. 313/01 dokumentāciju. Tādēļ, lai neapturētu jau apstiprināto pasākumu refinansēšanu, Komisijas dienesti, konstatējuši, ka to rīcībā ir visa vajadzīgā informācija, lai izskatītu to pasākumu refinansēšanu, kuri apstiprināti saistībā ar atbalsta Nr. 313/01 dokumentāciju, bet ka tiem vēl trūkst informācijas attiecībā uz citrusaugu tristēzas apkarošanas pasākumiem, nolēma sadalīt šo atbalstu divās daļās: vienu – A daļu – izmantojot iepriekšminētajam refinansējumam un otru – B daļu – citrusaugu tristēzas apkarošanai.
(27)

Atzinumi attiecas uz “papilduzdevumiem”, kurus lauksaimniecības tehnikas apvienības veic ar meitas uzņēmumu starpniecību, piemēram, sniega tīrīšana ziemā, dārzu un ainavu uzturēšana trešo uzņēmumu uzdevumā. Dažos gadījumos meitas uzņēmumi nav nošķirami no lauksaimniecības tehnikas apvienībām, jo tiem ir viens nosaukums un tie paši darbinieki. Ieinteresēto personu iesniegtajā informācijā norādīts, ka lauksaimniecības tehnikas apvienības tirgū piedāvā noteiktus pakalpojumus (piemēram, tehnikas pārdošanu). Vienā atzinumā sniegta detalizēta informācija, kas parāda, ka viena no lauksaimniecības tehnikas apvienībām piedāvāja augu aizsardzības līdzekļus par cenu, kas zemāka par tirgus cenu, vai pat zemāka par ražotāja pārdošanas cenu. Citos gadījumos pēc ieinteresēto personu izteikumiem komerciālie meitas uzņēmumi iesniedza pieteikumus, atsaucoties uz atklāto uzaicinājumu uz konkursu, bet šo pakalpojumu nodrošināšana tad tika uzdota apakšuzņēmējiem – tostarp lauksaimniecības tehnikas apvienībām. Šā iemesla dēļ ieinteresētās personas uzskata, ka nav iespējams precīzi nošķirt lauksaimniecības tehnikas apvienību pamatuzdevumus no citām to komerciālajām darbībām.
(184)

Rezumējot jāsaka, Komisija nevar secināt, ka no 1997. gada uzņēmuma Kahla II it kā veiktie investīcijas veido atbalsta nosacījumiem atbilstošas investīcijas “Reģionālo pamatnostādņu attiecībā uz valsts atbalstu reģionāliem mērķiem” izpratnē. Turklāt nav neviena pierādījuma par to, ka 25% no kopējām izmaksām neiekļāva nekādu atbalstu un tās sedza atbalsta saņēmējs. Noslēgumā Komisija nevar secināt, ka atbalstam bija pozitīva ietekme uz reģionu vai tirgu. Līdz ar to Komisija nevar konstatēt, ka atbalsts “Reģionālo pamatnostādņu” izpratnē var tikt vērtēts kā saderīgs ar kopējo tirgu.
(23)

Tādējādi konkurenti, kas atsaucās uz Komisijas tirgus izpēti, par iespējamo jaudas daļu, ko tie varētu novirzīt no reklāmizdevumu un katalogu iespiešanas uz žurnālu iespiešanu, norādīja [15–20] % (4) no to kopējās jaudas. Viens Vācijas iespiedējs neiesniedza nekādus datus; ņemot vērā piesardzīgāko pieeju un pārējos tirgus izpētes gaitā iegūto informāciju, Komisija pieņēma, ka šis iespiedējs, kuram patlaban ir salīdzinoši maza tirgus daļa žurnālu iespiešanā, tai varētu veltīt vēl [10–15] % (4) no savas jaudas. Balstoties uz to, šie trīs Vācijas iespiedēji kopā žurnālu iespiešanai varētu izbrīvēt jaudu 130 kt apmērā, kas būtu ļoti liela daļa no kopējas jaudas, ko puses izmanto trešo personu žurnālu iespiešanai ([150–200 kt] (4) 2003. gadā). Žurnālu iespiešana parasti ir ienesīgāka nekā reklāmizdevumu iespiešana un reklāmizdevumu un katalogu iespiešana. Konkurentiem tādēļ būtu ne tikai iespēja, bet arī stimuls savu jaudu novirzīt uz žurnālu iespiešanu.
(2)

Slovēnija ir lūgusi atkāpi no aizlieguma ievest Vitis L. augus, izņemot augļus, no Horvātijas vai Bijušās Dienvidslāvijas Maķedonijas Republikas uz ierobežotu laiku, lai specializētām stādaudzētavām dotu iespēju pavairot šos augus pirms to atpakaļizvešanas uz Horvātiju vai Bijušo Dienvidslāvijas Maķedonijas Republiku.
BR-1

Minas Gerais štata daļa (izņemot Oliveira, Passos, São Gonçalo de Sapucai, Setelagoas and Bambuí reģionālās delegācijas); Espíritu Santo štats; Santa Catarina štats; Goias štats un; Mato Grosso štata daļa, kurā ietilpst Cuiaba (izņemot San Antonio de Leverger, Nossa Senhora do Livramento, Pocone un Barão de Melgaço pašvaldību), Caceres (izņemot Caceres pašvaldību), Lucas do Rio Verde, Rondonopolis (izņemot Itiquiora pašvaldību), Barra do Garça un Barra do Burgres

BOV

A
4.2.

Iesniegumam jānodrošina apakšsistēmas konstrukcijas, izgatavošanas, montāžas, uzstādīšanas, tehniskās apkopes un ekspluatācijas izpratne un jānodrošina atbilstība tipam, kā aprakstīts tipa pārbaudes sertifikātā un novērtējumam pakļautajām SITS prasībām. Iesniegumā jāiekļauj: — pasūtītāja vai tā pilnvarotā pārstāvja nosaukums un adrese, — tehniskā dokumentācija par apstiprināto tipu, ieskaitot tipa pārbaudes sertifikātu, kas izdots pēc SB modulī (tipa pārbaude) noteiktās procedūras pabeigšanas, un, ja nav ietverti šajā dokumentācijā, tad — apakšsistēmas vispārīgs apraksts, tās vispārīgā konstrukcija un struktūra, — tehniskās specifikācijas, ieskaitot Eiropas specifikācijas, kuras tika pielietotas, — visi nepieciešamie apstiprinājumi par iepriekš minēto specifikāciju izmantošanu, jo īpaši, ja šīs Eiropas specifikācijas un to atbilstošie punkti nav izmantoti pilnībā. Šajos apstiprinājumos jābūt iekļautiem to testu rezultātiem, kas veikti atbilstošā ražotāja laboratorijā vai tā vārdā, — infrastruktūras un/vai ritošā sastāva (apakšsistēmas) reģistri, ieskaitot visu informāciju, kā tas norādīts SITS, — tehniskā dokumentācija par apakšsistēmas izgatavošanu un montāžu, — apstiprinājums par atbilstību citiem noteikumiem, kas paredzēti Līgumā (ieskaitot sertifikātus), izgatavošanas posmam, — apakšsistēmā iekļaujamo savstarpējas izmantojamības komponentu uzskaitījums, — EK atbilstības deklarācijas vai EK deklarācijas par piemērotību lietošanai kopijas, kurām jābūt pievienotām komponentiem, un visi vajadzīgie elementi, kas noteikti direktīvu VI pielikumā, — to ražotāju uzskaitījums, kuri piedalījušies apakšsistēmas konstruēšanā, izgatavošanā, montāžā un uzstādīšanā, — apstiprinājums, ka visos posmos, kā minēts 5.2. punktā, piemēro pasūtītāja, ja tas piedalās, un/vai galveno darbuzņēmēju kvalitātes vadības sistēmas, un apliecinājums par to efektivitāti, — norāde par paziņoto institūciju, kas ir atbildīga par šo kvalitātes vadības sistēmu apstiprināšanu un uzraudzību.
(3)

Šis lēmums attiecas tikai uz RFID sistēmām, kurās ierīcēm, kas piestiprinātas identificējamiem priekšmetiem, nav autonoma enerģijas avota radio raidīšanai, tās raida, izmantojot enerģiju, ko uz tām izstaro nolasīšanas ierīces. Līdz ar to parasti ir maza iespējamība, ka tiks traucēti citi frekvences lietotāji. Tādēļ šīs ierīces, neizraisot nevēlamus traucējumus, var izmantot frekvenču joslas kopīgi ar citiem dienestiem, gan tiem, kam vajadzīga atļauja, gan tiem, kam atļauja nav vajadzīga, un tās var darboties kopā ar citām maza darbības attāluma ierīcēm. Tādēļ uz to izmantošanu neattiecas individuāla atļauja, ievērojot Atļauju izsniegšanas direktīvu 2002/20/EK (2). Turklāt radiosakaru dienestiem, kā noteikts Starptautiskās elektrosakaru savienības noteikumos par radiosakariem, ir prioritāte attiecībā uz šādām RFID ierīcēm, un tiem nav jānodrošina RFID ierīču aizsardzība pret traucējumiem, un RFID sistēmas nedrīkst izraisīt traucējumus šiem radiosakaru dienestiem. Tā kā šā iemesla dēļ nevar garantēt RFID lietotāju aizsardzību pret traucējumiem, RFID ierīču ražotāju pienākums ir aizsargāt šīs ierīces pret traucējumiem, ko izraisa radiosakaru dienesti, kā arī citas maza darbības attāluma ierīces, kas darbojas saskaņā ar spēkā esošiem Kopienas vai dalībvalsts noteikumiem. Ievērojot Eiropas Parlamenta un Padomes 1999. gada 9. marta Direktīvu 1999/5/EK par radioiekārtām un telekomunikāciju termināla iekārtām un to atbilstības savstarpējo atzīšanu (RTTI direktīva) (3), ražotājiem ir jānodrošina, ka RFID ierīces efektīvi izmanto radiofrekvenču spektru un nerada nevēlamus traucējumus citām maza darbības attāluma ierīcēm.
2)

2. pantu aizstāj ar šādu: “2. pants Nosacījumi pirmajai laišanai tirgū 1. Dalībvalstis atļauj pirmoreiz laist tirgū 1. pantā minētos produktus tikai tad, ja šo produktu sūtījumam ir pievienots analīzes protokola oriģināls, kas apstiprina, ka produktos nav ģenētiski modificēto rīsu “LL RICE 601”. Protokolam jābūt akreditētas laboratorijas izdotam un balstītam uz piemērotu un validētu modificētu rīsu “LL RICE 601” atklāšanas metodi. 2. Dalībvalstis gādā, lai no katra 1. pantā minētā produktu sūtījuma pirms laišanas Kopienas tirgū tiktu veikta oficiāla paraugu ievākšana un analīze punktā, kur tas nonāk Kopienā, lai pierādītu, ka tajā nav ģenētiski modificēto rīsu “LL RICE 601”. Oficiālā paraugu ievākšana un analīze atbilstīgi pielikumā aprakstītajai metodikai šim nolūkam veicama ne vairāk kā 15 darba dienu laikā. 3. 2. punktā minētās dalībvalstu kompetentās iestādes izdod oficiālu pavaddokumentu, kurā norāda, ka no sūtījuma ir oficiāli ņemti paraugi un veiktas to analīzes, un izklāsta analīzes rezultātus. 4. Ja sūtījums ir vairākās daļās, 1. punktā minētā analīzes protokola un 3. punktā minētā oficiālā pavaddokumenta kopijām jābūt pievienotām katrai sadalītā sūtījuma daļai līdz pat vairumtirdzniecības fāzei. Šīm kopijām jābūt tās dalībvalsts kompetentās iestādes apliecinātām, kuras teritorijā sūtījums ir sadalīts. 5. Par ģenētiski modificēto rīsu “LL RICE 601” klātbūtni, kas atklāta 2. punktā paredzētajā kontrolē, jāpaziņo Komisijai un dalībvalstīm Pārtikas un barības ātrās reaģēšanas sistēmā, kas ieviesta ar Regulas (EK) Nr. 178/2002 50. pantu. 6. Ne vēlāk kā 2006. gada 31. decembrī dalībvalstis iesniedz Komisijai ziņojumu par visiem 1. pantā minēto produktu sūtījumu oficiālo pārbaužu analīžu rezultātiem.”
(4)

Ar Padomes Direktīvu 2006/18/EK (3) ir izdarīti grozījumi Direktīvā attiecībā uz samazinātajām PVN likmēm, lai, no vienas puses, pagarinātu to piemērošanas termiņu līdz 2010. gada 31. decembrim un, no otras puses, lai ļautu dalībvalstīm, kas pirmo reizi vēlas izmantot Direktīvā paredzēto iespēju, un tām, kas vēlas grozīt sarakstu ar pakalpojumiem, kuriem iepriekš ir piemēroti Direktīvā paredzētie pasākumi, iesniegt Komisijai pieteikumu par likmju samazināšanu.
(5)

Pamatojoties uz Komisijas (Eurostat) sniegtajiem datiem, saskaņā ar Regulas (EK) Nr. 3605/93 8.g pantu pēc Kipras paziņotajiem datiem pirms 2006. gada 1. aprīļa un Komisijas dienestu 2006. gada pavasara prognozes var izdarīt šādus secinājumus: — vispārējais valdības deficīts ir samazināts no 4,1 % no IKP 2004. gadā līdz 2,4 % 2005. gadā, kas ir zem budžeta deficīta atsauces vērtības – 3 % no IKP. Tas sakrīt ar mērķi – 2,9 % no IKP, kas noteikts 2004. gada maijā atjauninātajā konverģences programmā un ar 2,5 % mērķi jaunākajā konverģences programmas atjauninājumā 2005. gada decembrī. Samazinājums zem atsauces vērtības 2005. gadā atbilst ieteikumam 104. panta 7. punktā. Fiskālās korekcijas tika ievērotas 2005. gadā, gan palielinot ieņēmumus, gan ierobežojot izdevumus. Lai gan daži vienreizēji pasākumi palīdzēja samazināt budžeta deficītu, Kiprā budžeta konsolidēšana notika, galvenokārt izmantojot strukturālus pasākumus. Strukturālais deficīts (cikliski koriģētais deficīts, neskaitot vienreizējos un citus īslaicīgos pasākumus) saruka līdz 3 % no IKP, salīdzinājumā ar gandrīz 5 % un 9 % no IKP, attiecīgi, 2004. un 2003. gadā, — attiecībā uz 2006. gadu Komisijas dienestu 2006. gada pavasara prognozes paredz, ka deficīts turpinās samazināties līdz 2,25 % no IKP, galvenokārt pateicoties strukturālas dabas pasākumiem. Tas ir nedaudz augstāk nekā oficiālais mērķis attiecībā uz deficītu – 1,9 % no IKP, kas noteikts 2005. gada decembrī atjauninātajā konverģences programmā. Attiecībā uz 2007. gadu pavasara prognoze liecina, ka, ja vien netiek mainīta politika, budžeta deficīts turpinās samazināties līdz 2 % no IKP. Tas mudina uzskatīt, ka ticamā un ilgtspējīgā veidā ir panākts deficīta līmenis zem robežvērtības – 3 % no IKP, atbilstīgi ieteiktajam 104. panta 7. punktā, — valsts parāds ir samazinājies no 71,75 % no IKP 2004. gadā līdz 70,25 % no IKP 2005. gadā. Saskaņā ar Komisijas dienestu 2006. gada pavasara prognozi paredzams, ka parāda attiecība turpinās samazināties līdz aptuveni 69 % un 68 % no IKP, attiecīgi, 2006. un 2007. gadā. Parāda samazināšanas temps līdz noteiktajai atsauces vērtībai – 60 % no IKP – atbilst ieteiktajam saskaņā ar 104. panta 7. punktu.
(1)

Komisijas 2003. gada 21. novembra Lēmumā 2003/858/EK, ar ko nosaka dzīvnieku veselības nosacījumus un sertifikācijas prasības audzēšanai paredzētu dzīvu zivju, to ikru un gametu, kā arī cilvēku uzturam paredzētu akvakultūras zivju un to produktu ievedumiem (2), ir sniegts to trešo valstu vai to daļu saraksts, no kurām dalībvalstīm atļauts audzēšanai Kopienā ievest dzīvas zivis, to ikrus un gametas, un noteikti šādiem sūtījumiem izvirzāmie dzīvnieku veselības nosacījumi un sertifikācijas prasības.
1)

Lēmumu papildina ar šādu 4.a un 4.b pantu: “4.a pants 1. Dalībvalstis nosaka zonas, kuras ir daļa no to teritorijas un kurās konstatēts organisms (“inficētās zonas”), ja 2. pantā minēto apsekojumu rezultāti vairāk nekā divus gadus pēc kārtas apstiprina organisma klātbūtni dalībvalstu attiecīgajā teritorijas daļā. 2. Dalībvalstis piemēro 4. panta noteikumus vai gadījumos, ja ir pierādījumi, ka organismu vairs nav iespējams izskaust, organizē ikgadējas programmas inficētajās zonās un to tuvumā, lai ierobežotu organisma izplatību no inficētajām zonām uz apgabaliem, kuros organisms nav konstatēts (“lokalizācijas programmas”). 4.b pants Kukurūzas laukos, kas atrodas ne vairāk kā 2 500 m attālumā no lidostas skrejceļiem vai jebkādām citām zonām, pa kurām pārvietojas lidaparāti, ja ir pierādījumi, ka organisma ievazāšanas risks ir augsts, jāveic šādi pasākumi: — augseku organizē tā, lai kukurūzu divu secīgu gadu laikposmā audzētu tikai vienu reizi, vai — intensīvi kontrolē organisma klātbūtni, izmantojot atbilstošus dzimuma feromonu slazdus, un, ja organisms tiek konstatēts, veic pasākumus saskaņā ar 3. un 4. pantu.”
(1)

Lai iekšējais tirgus darbotos pareizi un jo sevišķi lai novērstu izvairīšanos no nodokļiem, Direktīvā 95/60/EK ir noteikta kopīga marķēšanas sistēma, lai identificētu vieglo dīzeļdegvielu, uz kuru attiecas KN kods 2710 00 69, un petroleju, uz kuru attiecas KN kods 2710 00 55, kas ir nodotas patēriņam un ir atbrīvotas no akcīzes nodokļa vai uz kurām attiecas pazemināta akcīzes nodokļa likme. Lai ņemtu vērā sēra saturu vieglajā dīzeļdegvielā, no 2002. gada pirmais kods ir sadalīts KN kodos 2710 19 41, 2710 19 45 un 2710 19 49, un otrais kods ir pārveidots par KN kodu 2710 19 25.
LV Eiropas Savienības Oficiālais Vēstnesis L 134/33

PADOMES LĒMUMS

(2006. gada 15. maijs),

ar ko ieceļ amatā Eiropas Ekonomikas un sociālo lietu komitejas locekli no Vācijas

(2006/359/EK, Euratom)

EIROPAS SAVIENĪBAS PADOME,

ņemot vērā Eiropas Kopienas dibināšanas līgumu, un jo īpaši tā 259. pantu,

ņemot vērā Eiropas Atomenerģijas kopienas dibināšanas līgumu, un jo īpaši tā 167. pantu,

ņemot vērā Padomes Lēmumu 2002/758/EK, Euratom (2002. gada 17. septembris), ar kuru laikposmam no 2002. gada 21. septembra līdz 2006. gada 20. septembrim ieceļ amatā Ekonomikas un sociālo lietu komitejas locekļus (1),

ņemot vērā Vācijas valdības izvirzīto kandidātu,

saņēmusi Komisijas atzinumu,

tā kā pēc Bernhard WELSCHKE kunga, pārstāvja no Vācijas, atkāpšanās no amata ir atbrīvojusies viena vieta minētās komitejas loceklim no Vācijas,

IR PIEŅĒMUSI ŠO LĒMUMU.

1. pants

Ar šo uz atlikušo pilnvaru laiku līdz 2006. gada 20. septembrimDr. Ludolf von WARTENBERG kungs tiek iecelts par Eiropas Ekonomikas un sociālo lietu komitejas locekli, nomainot Bernhard WELSCHKE kungu.

2. pants

Šis lēmums stājas spēkā tā pieņemšanas dienā.

Briselē, 2006. gada 15. maijā Padomes vārdā — priekšsēdētāja U. PLASSNIK

(1) OV L 253, 21.9.2002., 9. lpp.
a)

neierobežojot Padomes Direktīvā 2001/89/EK paredzētos pasākumus, jo īpaši tās 9., 10. un 11. panta noteikumus, i) neveic cūku pārvadājumus no cūku saimniecībām, kas atrodas I pielikuma A punktā uzskaitītajos apgabalos, un uz šādām saimniecībām; ii) kaušanai paredzētu cūku pārvadāšanu no saimniecībām, kas atrodas ārpus I pielikuma A punktā uzskaitītajiem apgabaliem, uz kautuvēm, kuras atrodas minētajos apgabalos, un cūku tranzītu caur minētajiem apgabaliem atļauj tikai — pa galvenajiem autoceļiem vai dzelzceļu un — saskaņā ar sīki izstrādātiem kompetento iestāžu sniegtiem norādījumiem, lai novērstu to, ka pārvadāšanas laikā attiecīgās cūkas nonāk tiešā vai netiešā saskarē ar citām cūkām;
2.

III pielikuma 1. nodaļu aizstāj ar šādu: “1. NODAĻA No govju enzootiskās leikozes oficiāli brīvas dalībvalstis ISO kods Dalībvalsts BE Beļģija CZ Čehija DK Dānija DE Vācija ES Spānija FR Francija IE Īrija CY Kipra LU Luksemburga NL Nīderlande AT Austrija SI Slovēnija SK Slovākija FI Somija SE Zviedrija UK Apvienotā Karaliste”
SASTĀDĪTS, divos oriģināleksemplāros Luksemburgā divtūkstoš piektā gada trešajā oktobrī angļu, čehu, dāņu, franču, grieķu, holandiešu, igauņu, itāļu, latviešu, lietuviešu, maltiešu, poļu, portugāļu, slovāku, slovēņu, somu, spāņu, ungāru, vācu un zviedru valodā, un visi teksti ir vienlīdz autentiski. Ja ir atšķirības interpretācijā, noteicošie ir teksti angļu un franču valodā.

Per la Comunità europea

For the European Community

For Det Europæiske Fællesskab

Por el Gobierno de Canadá

Za vládu Kanady

For Canadas regering

Für die Regierung Kanadas

Kanada valitsuse nimel

Για την Κυβέρνηση του Καναδά

For the Government of Canada

Pour le gouvernement du Canada

Per il governo del Canada

Kanādas Valdības vārdā

Kanados Vyriausybės vardu

Kanada kormánya részéről

Għall-Gvern tal-Kanada

Voor de Regering van Canada

W imieniu rządu Kanady

Pelo Governo do Canadá

Za vládu Kanady

Za Vlado Kanade

Kanadan hallituksen puolesta

På Canadas regerings vägnar
(8)

Saskaņā ar pārmērīgā budžeta procedūras datiem, ko Apvienotā Karaliste paziņoja 2005. gada augustā, 2004./2005. finanšu gadā vispārējais valsts budžeta deficīts saglabājās 3,2 % no IKP, atkal pārsniedzot atsauces vērtību 3 % no IKP, tomēr paliekot tuvu tai. Tomēr budžeta deficīts, kas pārsniedz atsauces vērtību 3 % no IKP, nebija izņēmuma gadījums. Tas neizriet no ārkārtas apstākļiem, ko nevarēja ietekmēt Apvienotās Karalistes iestādes, un to neizraisīja nopietna ekonomikas lejupslīde. Tiek lēsts, ka 2004. gada 3,2 % pieaugums pārsniegs potenciālu tāpat kā pieaugums 2004./2005. finanšu gadā. Tiek lēsts, ka starpība starp potenciālo un faktisko ražošanas apjomu 2004. gadā ir bijusi pozitīva, kas norāda, ka budžeta deficīts bija gandrīz un galvenokārt strukturāls. Tādēļ nevar uzskatīt, ka deficītu, kas pārsniedz atsauces vērtību, ir izraisījusi nopietna ekonomikas lejupslīde. Saskaņā ar Komisijas dienestu sagatavoto 2005. gada rudens prognozi nevar uzskatīt, ka budžeta deficītam, kas pārsniedz atsauces vērtību 3 % no IKP, būtu pagaidu raksturs. 2004. līdz 2005. gadā vispārējās valdības kopējā pamatkapitāla veidošana turpināja pieaugt, sasniedzot 1,8 % no IKP, un saskaņā ar Apvienotās Karalistes pirmsbudžeta ziņojumu 2006./2007. gadā tas sasniegs 2,2 %, un 2007./2008. gadā – 2,3 %. Pieņemot, ka Apvienotās Karalistes fiskālā politika būs tāda pati, kā paziņots, minētajā prognozē tika lēsts, ka deficīts 2005./2006. gadā būs gandrīz 31/2 % no IKP un 2006./2007. gadā saglabāsies virs 3 %. Pamatojoties uz šīm prognozēm, atsauces vērtības pārsniegšanu nevar uzskatīt tikai par izņēmuma vai pagaidu parādību Līguma un Stabilitātes un izaugsmes pakta nozīmē, lai gan deficīts ir tuvs atskaites vērtībai. Pēc Komisijas dienestu sagatavotās rudens prognozes Apvienotā Karaliste paziņoja par fiskālajiem pasākumiem pirmsbudžeta ziņojumā, ko tā iesniedza Parlamentam 5. decembrī. Salīdzinot ar izziņotās politikas pamatscenāriju (ko ņēma vērā Komisijas dienestu rudens prognozē), šo pasākumu izmaksas Apvienotajai Karalistei radīs fiskālās bilances pasliktināšanos par 0,1 procentpunktu no IKP pašreizējā finanšu gadā un uzlabošanos par 0,1 procentpunktu no IKP 2006./2007. finanšu gadā. Salīdzinot ar nemainītas politikas scenāriju, pirmsbudžeta ziņojumā paredzēta fiskālās bilances uzlabošanās par 0,2 procentpunktiem no IKP 2007./2008. finanšu gadā, un sagaidāms, ka tā būs pastāvīga. Pirmsbudžeta ziņojumā Apvienotās Karalistes iestādes paredzēja, ka deficīts 2006./2007. gadā būs mazāks par 3 %, un 2007./2008. gadā – samazināsies līdz 2,4 %. Ņemot vērā šos pasākumus, kuri visi ir strukturāli, Komisijas novērtējums tomēr ir tāds, ka 2006./2007. gadā deficīts, domājams, pārsniegs 3 % no IKP, sasniedzot aptuveni 3,1 % no IKP, un tāpēc tam nepiemīt pagaidu raksturs. Tas liecina, ka netiek pildītas Līgumā noteiktās prasības attiecībā uz deficīta kritēriju.